Imezdaɣ n taddart di tallit-agi n tebḥirin n waman d wid iqadden iman-nsen deg wayen yak icudden ɣer tegella, imi yak ayen i tetten ittek-d seg wakal-nsen, rnu ɣer tgella-nsen llan ula d wid yeznuzun ama d ifelfel am d tumaṭic, yella wid tettaweḍ ssuma alami d 30 n yidinaren i yiwen n kilu d tagnit i kra n twaculin akken ad jemɛent kra n yidrimen. Mi ara yeṭṭuqet lxir, imezdaɣ ttḥezziben i talit n tegrest muqren i yettḥazen taddart, ilmend n wayagi sɣaren aṭas n yisufar id- ttawin si tebḥirin am ifelfel i zeṭṭen di maɛlaqen akken ad yeqqar i yiṭij, rnu ɣer-s ṭumaṭic, lebsel ma d lleft yettili-d wental-is deg tesraft n wakal run s asemres n ttawilat atraren n wass-a am usisemeḍ s wegris.